Diari Oficial de la Generalitat Valenciana


Sumari del DOGV 8492, del 22-02-2019 (2019/1708)

RESOLUCIÓ de 19 de febrer de 2019, de la Sotssecretaria, per la qual es prorroguen dues beques per a la realització de pràctiques professionals en matèries de l'àmbit de la Sotssecretaria i del Gabinet.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8492

Data del DOGV
:   22-02-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/1708


Data del document
:   19-02-2019

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

RESOLUCIÓ de 19 de febrer de 2019, de la Sotssecretaria, per la qual es prorroguen dues beques per a la realització de pràctiques professionals en matèries de l'àmbit de la Sotssecretaria i del Gabinet.  
 [2019/1708]  
Per Ordre 22/2017, de 13 de desembre, de la Conselleria d'Economia Sostenible, Sectors Productius, Comerç i Treball, es varen aprovar les bases reguladores per a la concessió de beques per a la realització de pràctiques professionals en els centres directius de la mencionada Conselleria (DOGV 8191, 15.12.2017).  
Per Resolució de 26 de desembre de 2017, de la Conselleria d'Economia Sostenible, Sectors Productius, Comerç i Treball, es va convocar mitjançant tramitació anticipada la concessió de dues beques per a la realització de pràctiques professionals en matèries de l'àmbit de la Sotssecretaria i del Gabinet (DOGV 8200, 28.12.2017), una en la modalitat de comunicació i l'altra en la modalitat jurídica i/o de gestió de l'Administració pública.  
Per Resolució de 27 de març de 2018, de la Sotssecretaria, es van adjudicar les dues beques convocades per a la realització de pràctiques professionals en matèries de l'àmbit de la Sotssecretaria i del Gabinet en les dependències de la Conselleria d'Economia Sostenible, Sectors Productius, Comerç i Treball, per un període de 12 mesos a comptar des de l'1 d'abril de 2018, i que finalitza el 31 de març de 2019, i es va constituir una borsa de reserva prioritzada per ordre de puntuació, per a cobrir les possibles vacants que pogueren produir-se durant el període de gaudi d'aquestes (DOGV 8264, 29.03.2018).  
Per Resolució de 21 de desembre de 2018, de la Sotssecretaria, de la Conselleria d'Economia Sostenible, Sectors Productius, Comerç i Treball, es va acceptar la renúncia formulada per la persona adjudicatària de la beca en la modalitat jurídica i/o de gestió de l'Administració pública, Sergio Llevata Prats, i es va adjudicar aquesta a Francisco Ferrer Martínez, com a conseqüència de la renúncia de totes aquelles persones que el precedien en la borsa de reserva prioritzada de la modalitat mencionada.  
L'apartat 6 de la Resolució de 27 de març de 2018 estableix que el període inicial de les beques podrà prorrogar-se sense necessitat de nova convocatòria, per un termini màxim de 12 mesos addicionals, sempre que hi haja crèdit pressupostari adequat i suficient.  
La Sotssecretaria i el Gabinet consideren que és aconsellable la continuïtat de les activitats en què consisteixen les pràctiques professionals que realitzen les persones adjudicatàries segons les resolucions a les quals s'ha fet referència. Es requereix una pròrroga de dotze (12) mesos més per completar la formació de les persones becàries en les matèries de l'àmbit de la Sotssecretaria i el Gabinet.  
La Llei 28/2018, de 28 de desembre, de pressupostos de la Generalitat per a l'exercici 2019, conté la línia de subvenció S0380000, programa 721.10, Direcció i serveis generals, del cap. 4, amb càrrec a la qual seran finançades les beques adjudicades en el supòsit de pròrroga.  
  
Per tot això, en virtut de la competència delegada que m'atribueixen l'article 7.4 de l'Ordre 22/2017, de 13 de desembre, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores per a la concessió de beques per a la realització de pràctiques professionals en els centres directius de l'esmentada Conselleria i el resolc huité.3 de la Resolució de 26 de desembre de 2017, de la Conselleria d'Economia Sostenible, Sectors Productius, Comerç i Treball, per la qual es convoca mitjançant tramitació anticipada la concessió de dues beques per a la realització de pràctiques professionals en matèries de l'àmbit de la Sotssecretaria i del Gabinet, resolc:  
  
Primer  
Prorrogar per dotze (12) mesos addicionals les beques a Eloi Pallarés Pascual en la modalitat de comunicació i a Francisco Ferrer Martínez en la modalitat jurídica i/o de gestió de l'Administració pública i mantindre les corresponents borses de reserva amb els efectes que se'n deriven de la Resolució de 21 de desembre de 2018 pel que fa a la borsa de la modalitat jurídica i/o de gestió de l'Administració pública.  
  
Segon  
La pròrroga serà efectiva des del dia 1 d'abril de 2019 i finalitzarà el 31 de març de 2020.  
  
Tercer  
L'import brut mensual de la beca durant els mesos d'abril a juny serà de mil seixanta-quatre euros amb quaranta-nou cèntims (1.064,49 ?). De juliol a desembre s'aplicarà, si s'escau, allò que resulte de l'aplicació de la disposició addicional tercera del Decret llei 1/2019, de 18 de gener, del Consell, de modificació de la Llei 28/2018, de 28 de desembre, de pressupostos de la Generalitat per a l'exercici 2019. La quantia de la beca durant els mesos de gener a març de 2020 es consigna de forma estimativa, i estarà subjecta a l'increment que establisca la llei de pressupostos corresponent. El pagament es farà a càrrec de l'aplicació pressupostària 25.08.59.636.77.8, línia de subvenció S0380000 dels pressupostos de la Generalitat per als exercicis 2019 i 2020, condicionada aquesta última anualitat a l'existència de crèdit adequat i suficient, pels imports per anualitat detallats a continuació:  
  
  
Any 2019 Any 2020  
19.192,02 € 6.402,54 €  
  
  
  
Sobre els imports bruts mensuals haurà de practicar-se la corresponent retenció a compte de l'impost de la renda sobre les persones físiques i aquelles altres que pogueren pertocar, així com la deducció corresponent a les quotes de la Seguretat Social, en els termes establits en el Reial decret 1493/2011, de 24 d'octubre, pel qual es regulen els termes i les condicions d'inclusió en el règim general de la Seguretat Social de les persones que participen en els programes de formació.  
  
De conformitat amb el RD 1493/2011, de 24 d'octubre, la quota d'empresa de la Seguretat Social s'ha de finançar a càrrec de l'anterior aplicació i codi de línia, per l'import que s'estableix en l'Ordre TMS/83/2019, de 31 de gener, per la qual es desenvolupen les normes legals de cotització a la Seguretat Social, desocupació, protecció per cessament d'activitat, Fons de Garantia Salarial i formació professional per a l'exercici 2019. Segons aquesta disposició, la quantia fixa total mensual per becari per aquest concepte ascendeix a quaranta-huit euros amb quaranta-un cèntims (48,41 ?).  
  
Quart  
Per a la resta de condicions, són d'aplicació les que figuren en l'Ordre 22/2017, de 13 de desembre, de la Conselleria d'Economia Sostenible, Sectors Productius, Comerç i Treball que aprova les bases reguladores per a la concessió de beques per a la realització de pràctiques professionals en els seus centres directius.  
  
Cinqué  
La publicació de la present resolució produirà els efectes de notificació, tal com disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques.  
  
  
Contra aquesta resolució, que posa fi a la via administrativa, es podrà interposar, potestativament, recurs de reposició davant del mateix òrgan que ha dictat l'acte, en el termini d'un mes comptat des de l'endemà de la notificació, o bé recurs contenciós administratiu davant del Jutjat Contenciós Administratiu de València, o davant del jutjat contenciós administratiu en la circumscripció del qual tinga el demandant el seu domicili, en el termini de dos mesos comptats des de l'endemà de la seua notificació. Tot això de conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.  
  
València, 19 de febrer de 2019.- La sotssecretària: Concepción del Ruste Aguilar.